Megszereztem Héctor Moya periratait.
Találtak egy pisztolyt a szobájában,
amit egy nevadai hármas gyilkossághoz használtak.
Ezért életfogytiglanit kapott Victorville-ben.
De Marco vette rá Gloriát, hogy beköpje Moyát?
Fegyvert is adott neki, hogy tegye Moya szobájába.
Hogy örökre eltűnjön.
A helyében sürgősen vádalkut kötnék.
Ha nem is a maga, de az ügyfele érdekében.
Scott Glass ott akar lenni a nagymamája temetésén.
Huszonnégy órát kap.
Értesítjük Deborah Glasst,
hogy a bántalmazó exét kiengedik, még ha egy napra is.
Az áldozat úgy 11 körül érkezett a parkba, kutyát sétáltatva.
Egy férfi várt rá. A volt férje.
Előbb-utóbb kiderül az igazság.
Nem én vagy az ügyfelem rántja magával önt.
Az apjának van telefonja a börtönben.
Mindig ő hív, de csak lámpaoltás után.
Ma este mondja meg neki, hogy meglátogatom a sitten!
Az ügyvédjeként fogok bejelentkezni. Héctor Moyához is.
Jól van, együnk valamit, Eddie!
James De Marco ügynök, DEA.
Örvendek, Mr. Haller!
Mi a fenét keres a kocsimban? Követ engem?
Nem. Eszem ágában sincs.
Hol a sofőröm?
Gőzöm sincs.
Bocsánat! Nem akartam megijeszteni.
Egy Funaro nevű ügyvédet követek, aki próbált beidézni.
Láttam önt bemenni az irodájába.
Együtt dolgoznak?
Minden rendben?
Persze, Eddie. Csak adj egy percet, oké?
Mit akar, De Marco?
Szeretnék segíteni, nehogy mindent elcsesszen.
Mire gondol?
Mexikói, igaz?
LA-ben születtem, Mexikóban nőttem fel.
Tudja, hogy Mexikóban a tinédzsereket
nem lehet felnőttként bíróság elé állítani?
Bármit is követ el, fiatalkorúként felel érte.
Ha betölti a 18-at, ki kell engedniük.
Jó tisztában lenni vele, de itt praktizálok.
Ezért toboroznak a kartellek tinédzsereket bérgyilkosnak.
Ők a sicariók.
Ha lebuknak, csak egy-két évet ülnek.
És amint betöltik a 18-at, minden megy tovább.
Mire akar kilyukadni?
Tizenhat évesen Héctor Arrande Moya
hét ember megölését ismerte be a tijuanai bíróságon.
Hármat fellógatott és megkínzott, hogy infót szerezzen.
Egy hullát a sivatagban hagyott csörgőkígyóval a nyakában.
Innen kapta a La Culebra nevet.
Ezt az embert szabadítaná ki Funaróval.
Az egyetlen, akit próbálok kiszabadítani, az ügyfelem, Julian La Cosse.
Héctor Moyához annyit fűznék,
ha élete végéig sittre vágná, játsszon tisztességesen a bíróságon!
Bíróság? Nagyon eredeti.
Ez háború, Haller.
Döntse el, hogy melyik oldalon áll! Áldozatokkal jár.
Most tényleg döntésekről prédikál?
És Gloria Dayton? Csak egy döntés volt?
Áldozat? Tudja, mit?
Kapja be, De Marco! Itt jogszabályok vannak. Jogállam.
És most szálljon ki!
Dennis Wojciechowski.
Tessék?
A nyomozó és a felesége.
Üzenem nekik, ha kíváncsiak valamire, kérdezzék meg!
Nem kell fű alatt aktákat kikérni és puhatolózni.
Itt vagyok.
Éjjel-nappal.
Tuti minden oké?
Bocsánat! Kávéért mentem, és biztos lezártam a kocsit.
Semmi baj, Eddie. Csak húzzunk innen!
És fix, hogy nem kérek kávét.
AZ IGAZSÁG ÁRA
Jó reggelt, Mr. Haller!
Jó reggelt! Ő ki?
- Jessica, a gyakornokunk. - Még mindig alkalmazunk?
Még mindig sok a meló, Mickey. Ja, és van pan dulce a pékségből.
Kösz, nem vagyok éhes.
Bocs, de jól hallottam?
James De Marco ügynök a DEA-től tegnap meglátogatott.
- A Lincolnban várt rám. - Tessék?
- Te hol voltál? - Nem Eddie hibája.
De Marco nem próbálkozott semmivel.
- Mit akart? - Rám ijeszteni.
Azért, hogy elrettentsen a Moya-ügytől.
Kitalálom. Nem sikerült neki.
Nem.
Sőt, emelem a tétet.
Miről beszélsz?
Új ügyfelünk lesz.
Héctor Moya.
Átfogalmazom.
Mi a kurva élet faszáról beszélsz?
Moya szabadlábra helyezési kérelme és Julian pere összefügg.
Egy ügy a kettő. Glory De Marco miatt rejtett el fegyvert Moyánál.
De Marco nem hitte, hogy bajba kerülhet.
Aztán megtudta, hogy Gloryt tanúnak idézték be.
Mi van, ha el akarta hallgattatni?
Logikus lenne, de ezt bizonyítanunk kell.
Igen, épp ezért fogjuk Héctor Moya ügyével gyanúba keverni De Marcót.
Meg kell győznöm Moyát, hogy bízzon meg.
Mégis hogyan?
Holnap meglátogatom.
Mickey, ez őrültség. Marhaság.
Baromság, elmebaj. Folytassam?
Bemész egy kartellfőnökhöz, aki utál, amiért börtönbe juttattad,
és felajánlod neki a segítséged?
Igen, ahogy mondod.
De még nem tudjuk, mi történt Glory halálának estéjén,
és mi köze ehhez Neil Bishopnak.
Eddig Bishop és Moya között kerestük a kapcsolatot.
Bishop és De Marco között kéne összefüggést keresni.
Beszéltem egy orvossal, aki anno dílereket varrt össze.
Régi kartellgyilkosságokról mesélt a Völgyben,
amikhez Bishopnak is köze lehetett.
Említette De Marcót?
Nem, de ha droggyilkosságok voltak,
akkor nagy eséllyel a DEA is érintett lehetett.
Olyan ügyet kell találnunk, amin Bishop dolgozott, és találkozhattak.
A rendőrség nem fogja csak úgy kiadni Bishop összes régi aktáját.
Még ha szövetségi kérelmet is adunk be, hónapokig tarthat.
Házkutatási parancs.
Az nyilvános iratnak minősül, és keresgélhetnénk Bishop neve alatt.
Ezen elindulhatnánk.
- Ráállunk Lornával. - Remek.
Eddie, holnap kellesz! Victorville-be megyünk.
Imádok kiruccanni. Hozok nasit.
És még valami.
Jesszus, van még!
Tegnap este elolvastam Moya tárgyalásának jegyzőkönyvét.
Az odatett pisztoly egy vegasi fegyverboltból való.
A tulajdonos neve Budwin Dell.
A tárgyaláson azt vallotta, Moya vette a fegyvert.
- Kamu szaga van. - Ellenőriznéd ma estig?
Nem mehetek üres kézzel Moyához.
Ha azonnal indulok, vacsorára már Vegasban lehetek.
Remélem, tudod, mit csinálsz.
Irdatlan nagy darázsfészekbe készülsz nyúlni.
Oké, két ügyfelünk van.
Az egyik Julian, akit gyilkosságért ítélnek el,
ha nem mentetjük fel, a másik pedig Glory Days.
Kihasználták és eldobták.
Megérdemli, hogy kiderítsük, ki tette és miért.
Na jó, munkára!
Azta! Ez durva volt.
Nem árt a csúcsforgalom előtt indulnom.
Vigyél magaddal Vegasba!
Vagy Renóba.
Mindegy, csak szabadíts ki az irodából!
Istenem!
Szépen ki vagy gyúrva. Belefér a szénhidrát.
De csak egyet.
Kösz, Jessica.
HÁZKUTATÁSI PARANCS ÉS TANÚVALLOMÁS
TIZENÖTEZER DOLLÁR A TÁNCLETTSKÉK STÚDIÓ RÉSZÉRE
Basszus!
Mi a baj?
Ezt Mickey-nek látnia kell.
A üggyel kapcsolatos?
Nem a miénkkel.
Hahó!
Szóval átbogarásztam a régi gyilkossági jelentéseket,
és nem Kelly és Mark talkshow-ját néztem.
Csak a háttérben ment, miközben a munkámat végeztem.
Tudtad, hogy Kellyhez hasonlítanak? Meg kell hagyni, nagyon csinos.
De nem is ez a lényeg, hanem ez itt.
Halálra késeltek egy Silver Lake-i lakost egy közeli túraútvonalon.
A állítólagos támadó a volt férj,
aki családon belüli erőszak miatt börtönben ült,
de ideiglenesen kiengedték.
- Bővebben erről, és más... - Basszus!
Tudtál erről?
Nem, tegnap lefújta a vacsorát.
Most már tudod, hogy miért. Felhívod, ugye?
Nem, nem akart látni, Lorna.
Mickey, biztos nagyon feldúlt lehet.
Fel kéne hívnod.
Mi az?
Nem tudom, Lorna. Úgy venné ki magát, mintha együtt járnánk.
Világosan megmondta, hogy azt nem akarja.
Valahányszor megpróbálok közeledni, csak ellök magától.
Nem akarok rátelepedni, érted?
Istenem! Hány éves vagy? Lefújja a vacsit, és nem kérded, miért?
Küldtem neki egy lájkot.
- Küldtél neki egy lájkot? - Igen.
Ugye tudod, hogy az manapság passzív-agresszív?
Miért lenne passzív-agresszív? Azt jelenti, oké.
A fiataloknál nem.
Nézd!
Mickey, szerintem többet jelent neked, mint amennyire mutatod.
És szerintem te is többet jelentesz neki, mint mutatja.
Na!
Hívd fel!
Andrea Freemannt hívta. Hagyjon üzenetet!
Ha szerencséje van, visszahívom.
Szia, Andy! Én vagyok az, Mickey Haller.
Figyelj, láttam a híreket, és sajnálom.
Csak azt akarom mondani,
hogy itt vagyok, ha beszélnél valakivel,
vagy ha szükséged lenne valamire, rendben?
Csak...
Igen, remélem, jól vagy.
Oké. Hívj fel, Andy! Szia!
Francba!
NEM FOGADOTT HÍVÁS HANGÜZENET
Andrea!
- Szia, Vanessa! - Jól vagy?
Túlélem. Hol tartunk a Shelby-ügyben?
A védelem indítványt adott be.
A képviselő e-mailjeit kérik.
Már átadtuk a két fél közötti e-mailezést.
Államtitkokat akarnak?
Nem tudom. A bíró holnapra tűzte ki a meghallgatást.
Oké.
Írj egy feljegyzést! Vázold fel a vonatkozó ítélkezési gyakorlatot!
Ő kicsoda?
Deborah Glass édesapja.
Fogadja...
őszinte részvétemet!
Ha van valami, amiben én vagy a hivatal segíthet...
Köszönöm.
Nekem kell azonosítanom.
Még nem voltam rá képes.
- Elkísérheti valaki. - Nem kell.
Van gyereke, Miss Freemann?
Nincs.
Debbie-vel eltávolodtunk egymástól.
Főleg az anyja halála után.
Csak azért ment hozzá ahhoz az állathoz, hogy bosszantson.
De miután elhagyta,
közeledni kezdtünk egymáshoz.
Kibékültünk.
Visszakaptam.
És most...
Egyszerűen nem értem,
hogy miért engedték ki.
Ez bevett gyakorlat az eljárásban, amikor a vádlott bűnösnek vallja magát.
Meghatározott indokkal kaphat eltávozást, de csak bírói engedéllyel.
Családi temetés volt.
Rettegett az exétől.
Azt mondta, másik államba költözik, ha nem zárják börtönbe.
Nyugtatgattam...
Azt mondtam neki, ne aggódjon,
mert meg fogják védeni.
DELL FEGYVERBOLTJA
A Desert Eagle remek választás.
Egy Magnumnál is nagyobb a tűzereje, de egy félautomata kényelmével.
Gyönyörű, igaz?
Nekem egy picit túl puritán.
Van esetleg ennél stílusosabb?
Jelenleg csak ez a modell van raktáron, de személyre tudjuk szabni.
Halálfej a markolaton, vagy amit akar.
Valakitől azt hallottam, hogy itt vett egyedi Desert Eagle-t.
Ami azt illeti,
itt is van.
Rémlik?
Ki a fene maga?
Csak egy érdeklődő,
aki egy gyilkossággal vádolt személy védőügyvédjének dolgozik.
Mi közöm nekem ehhez?
Azt vallotta, hogy maga adta el a fegyvert
ennek a férfinak,
akinek Reynaldo Santé névre kiállított arizonai jogosítványa volt.
Csakhogy nem ez a valódi neve, ugye?
Hanem Héctor Moya.
Biztosan emlékszik rá.
Figyeljen, amit mondtam, az az igazság volt.
Azt hiszi, hogy kartellügybe akarok keveredni?
Kisvállalkozó vagyok, csak próbálok megélni.
Tudja, ezt nem értem.
A Héctor Moya-félék bárhonnan szerezhetnek fegyvert a világon.
Akkor miért pont itt vett volna egyet?
Ne akarjon felhúzni, uram!
Hacsak nem villantja meg a jelvényét, nincs több mondandóm.
Most pedig távozzon a boltomból!
- Köszönöm. - Nincs mit.
Egy órája vagy Vegasban, és máris megcsalsz?
Ő Budwin Dell felesége, kicsim.
A csávónak nincs priusza, ezért ellenőrizned kéne a nőt.
Budwin nem volt túl együttműködő.
Ha De Marco kedvéért hazudik, akkor biztos van rá oka.
Háttérellenőrzés nélkül is látom, hogy egy Peekaboo van a nőnél.
Az mi? A táska? Borsos az ára?
Ha valódi.
A zár annak tűnik, szerintem nem koppintás.
Mennyibe kerül?
Hét-nyolc rongyba.
De a stílusától vagy anyagától függően akár 30 is lehet.
Harminc rongy?
Egy kisebb lakás ára!
Jobban örülnék egy háznak,
de nem haragudnék egy Fendiért.
Mikorra kellene az infó?
Mielőtt a mocim tökké változna, azért jó lenne tudni.
Hű, de titokzatos!
Na jó, szeretlek! Puszika!
Végül ki kellett kapcsolnom a telefont.
Állandóan csörgött.
Próbáltam a munkába temetkezni,
de találkoznom kellett Deborah Glass apjával.
Ohióból repült ide.
Meghalt az egy szem lánya.
Andy, úgy sajnálom, de nem a te hibád.
Ne! Csak ezt ne!
Ne mondd azt, hogy nem az én hibám!
De nem az. A férjét óvadék ellenében engedték ki, nem?
Mi az? Ki vele, Andy! Mit nem árulsz el?
Ezt még...
senkinek sem mondtam.
Elszúrtam.
Méghozzá csúnyán.
Deborah Glass volt férjét Cruz-nyilatkozat alapján engedték ki,
és értesítenem kellett volna.
De...
Basszus, Andy!
Már éppen készültem felhívni.
Aztán Suarez bejött az irodámba,
és elkezdett az előléptetésről beszélni.
A Kiemelt Ügyek élére.
Aztán megbeszélésünk volt,
utána meg kiment a fejemből.
Elrepült a nap, Mickey, és én nem hívtam fel Deborah-t.
Ha figyelmeztettem volna,
óvatosabb lett volna.
Elmehetett volna vidékre, változtat a napirendjén...
Vagy egyiket sem tette volna.
Nem lehet tudni.
Kérlek, ne ostorozd magad, Andy!
Oké, hibáztál.
De ezt nem láthattad előre.
Bárcsak elhihetném!
Andy, a mi munkánk nehéz.
Érzelmileg megterhelő.
Hidd el, most én is ezt élem át!
De csak jogászok vagyunk, nem szuperhősök.
Olykor előfordul, hogy hibázunk.
Veled talán igen.
Na ez az Andy, akit ismerek!
Talán most hibáztál először és utoljára.
Ingyen adom.
Jól van. Lássuk a kockát!
Gyerünk, kilences!
Hetes. Vesztett.
A téteket!
VADNYUGATI KASZINÓ
Ez de pocsék!
Nincs valami erősebb, Amber?
Ha erősebbet kér, akkor fizessen érte a bárpultnál!
És ha nem piára vágyom?
Parkoló.
A személyzeti bejáratnál.
Fél óra múlva.
Ne az ajtónál! Biztonsági kamerák vannak.
Ki az izompacsirta?
Hülyének néz? Nem akarom, hogy lenyúljon.
Kétszáz, de a kettő 350.
Komolyan?
Már látom, miből telik arra a drága táskára.
Üzletelni vagy beszólogatni jött?
Egyik sem.
Egy kamu tanúvallomás ügyében nyomozok, amit a párja tett a bíróságon néhány éve.
Na jó, végeztünk. Akárki is maga, elhúzhat a picsába!
James De Marco.
A markában tartja magát.
Szabadulni akar belőle?
Kezdjen beszélni!
Szia! Korán keltél.
Előzetes meghallgatásom lesz. Haza kell mennem átöltözni.
Andy, tudod, hogy kérhetsz halasztást.
Vegyél ki egy napot!
Nagyon édes vagy, Mickey,
de hidd el, jól vagyok!
Különben is, jobb, ha visszamegyek dolgozni.
Ott boldogulok.
Jó, de este megint átjöhetnél.
Bekuckózunk, filmet nézünk, popcornt csinálunk.
Nem mikróban, hanem tűzhelyen, sok vajjal.
Nagyon régimódi.
És nagyon
hangulatos.
Mit szólnál hozzá?
Nem ellenzem.
Később hívlak, jó?
Hahó!
Szia, Lorna! Most lett kész a kávé.
Remek. Mit keresel bent ilyen korán?
Gondoltam, belevetem magam Bishop régi ügyeibe.
Leszűkítettem a Völgyre, és mindent, ami releváns, iratgyűjtőbe tettem.
És kigyűjtöttem azokat a gyilkosságokat, ahol vezető nyomozóként említik.
Komolyan?
Ezt nézd meg!
Nem tudtuk, hány gyilkosságról lehet szó.
Kiderült, hogy sokról.
Ez mind a Völgyben történt?
Ciscóval erre is gondoljatok házvásárlásnál.
A piros a sima gyilkosság, a kék rablógyilkosság, a zöld kábszeres.
Minden ügyet megszámoztam,
felvittem táblázatba a könnyebb kereshetőségért.
Mind ma reggel csináltad?
Nem tudtam aludni, korán bejöttem.
Mennyire?
Oké. Haza se mentem.
Izzy, minden oké?
Tizenöt rongy? Mire kaptad?
Kiadtam a stúdiómat Cat tévéműsorának.
Értem, és ez miért is probléma?
Azt hittem, visszatérek ahhoz, amit szeretek, és nem főbérlő leszek.
Néha úgy érzem, csak sodródom az árral.
A régi önmagamba kapaszkodom, de nem kellene.
Vagy talán most vagy a jó úton, hogy újra rátalálj önmagadra.
És rá fogsz találni, csak légy a jelenben!
Eddie ezt szokta idézni LeBrontól, ugye?
Rendben, akkor...
Vissza a gyilkosságokhoz!
De Marcónak sajátos módszere van.
A jelvényével tőrbe csalja az embereket,
majd elvégezteti velük a piszkos munkát.
Lorna rájött,
hogy Amber Dell pár éve lebukott drogdílerkedés miatt.
De amikor a DEA-hez került az ügy,
elsikkadt az egész.
Kitalálom! A férje beleegyezett, hogy hazudik a fegyverről Moya perében.
Bingó! Bár nem tudom, hogy akarna-e tanúskodni ebben az ügyben.
És ha megpróbálod rávenni, csúnya vége lehet.
Azt egyelőre hagyjuk.
Ezzel viszont meggyőzhetem Moyát.
Szép volt, Cisco!
Szívesen. Sok sikert!
Ja, és Mick!
Igen?
Légy óvatos!
Ahogy mindig.
Éhes?
Nem, kösz.
Adhatok valamit, hogy oldja a feszkót.
Ezt már hallottam.
A Bagel Broker baconös-tojásos szendója. Állítólag a legjobb LA-ben.
Nem kérdeztem rá az irodában, csak vita lett volna belőle.
Nagyon hevesek, ha kajáról van szó.
Jó meglátás.
Figyeljen!
Amikor odaérünk,
remélem, nem bánja, de ha nem oszt, nem szoroz,
inkább megvárnám a kocsiban.
A börtön kiborít.
Ja. Nem csodálom, Eddie. Én is a kocsiban várnék, ha tehetném.
Hatévesen anyám elvitt meglátogatni az unokatesómat, Jorgét.
Úgy féltem, hogy folyton kijárkáltam a kajaautomatához.
Megettem vagy öt zacskó chipset. Azóta a szagát se bírom.
Kérdezhetek valamit?
Persze.
Biztosan segíteni akar Héctor Moyának, hogy kiszabaduljon?
Nincs más választásom, Eddie.
Csak Moya révén segíthetek Juliannek. Az egész ügy ezen múlik.
De az olyanok, mint Moya, rossz hírünket keltik.
Így is sokan azt hiszik, hogy minden latinó bűnöző.
Igen, tudom.
Héctor Moya nem angyal, de attól még besározták.
Ha valaki élete végéig börtönbe kerül,
olyan bűnért tegye, amit elkövetett.
Az esetek többségében igen, de itt most kit érdekel?
Engem, ez a dolgom.
Ezért vagyok védőügyvéd.
Milyen a szendó?
Fantasztikus. Ne mondd el Lornának! Úgyis azzal jönne, hogy a Maury’sé jobb.
Számos kéréssel éltünk a vád felé, bírónő.
És habár előállt némi információval,
egyértelműen nem tett eleget feltárási kötelezettségének.
Miss Freemann valamiféle kormányzati titoktartásra hivatkozik,
de a Hill-eset világosan kimondja,
hogy hacsak a bűnüldözés érdeke nem kívánja,
kivétel nélkül minden információt meg kell osztani a védelemmel.
Bírónő, ez nem más, mint a vád átlátszó próbálkozása a per hátráltatására.
Ha Miss Freemann-nek más magyarázata van az akadályozásra,
még nem tárta érveit a bíróság elé,
de gyanítom, hogy azért nem, mert...
Miss Freemann, hallgatom.
Miss Freemann?
Minden rendben?
Tartsunk tíz perc szünetet!
Andrea, jól vagy?
Ha több mint 70 dollár készpénz van önnél, azt is adja át!
Zakót, övet, olyan ékszert, amire jelezhet a detektor.
Ezt csíptesse az övére!
Ha úgy érzi, hogy veszélyben az élete, tépje le, és segítünk.
És ha már késő?
Kinyitni!
Üdv, Sly! Régen találkoztunk.
Nem eléggé.
Szép a ruhája.
Bár ugyanezt mondhatnám!
Szóval hogy bírja idebent?
Nézze!
Voltak ügyfeleim, akiknek a börtönben jobb volt, mint az utcán.
Háromszori étkezés, tiszta ruha, ágy.
Igen.
- Voltak ilyen ügyfeleim. - Én nem tartozom közéjük.
Ez a hely a földi pokol.
Minden ebédidőben asztalom volt a Water Grillben.
Az ilyenek hiányoznak legjobban.
Elhiszem.
Mennyi van még hátra?
Lássuk csak! 341 nap, de ki számolja?
Anno percre pontosan meg tudtam mondani,
de már lazább vagyok.
Beszélt Héctor Moyával, hogy csatlakozom az álomcsapathoz?
Igen, beszéltem. És rám bízta a döntést.
- Tényleg? - Igen.
Mesélne róla, hogyan lett a tanácsadója?
Nézze, idebent én vagyok az egyetlen ügyvéd.
Felkeresett azzal, hogy bemártották, és megkérdezte, segítenék-e.
Elhitte, amit mondott?
Ide hallgasson!
A drogot bevallotta, igaz?
És sok minden mást, amire gondolni sem merünk,
de esküszik, hogy a fegyvert odatették.
Miért hazudna erről?
- Azt is elmondta, ki tette oda? - A zsarukra gyanakszik.
Aztán a rendőrség letartóztatta.
Miután maga összehozta a vádalkut.
Erre a részre biztos emlékszik.
De ő akkor még nem tudta. Csak azt, hogy rárontottak,
kokó volt a szekrényben, fegyver a matrac alatt.
Aztán átvették a szövetségiek.
És csiribí-csiribá,
életműdíjjal jutalmazták.
Mikor merült fel benne, hogy ennek köze van Glory Dayshez?
Bennem merült fel.
Feltettem a kérdést, amit az első seggfej ügyvédje nem.
Kinek volt hozzá bejárása?
Kiderült, hogy nem Glory volt az egyetlen kurva, aki Héctorhoz járt.
- Trina Trixxx. - Igen. Többek között.
Egy barátom lefuttatta a neveket az őrsön.
És Glory volt az egyetlen, akit elkaptak három nappal Héctor előtt.
Tudnia kell, hogy Héctor kedvelte Gloryt.
Nem hitte, hogy a nő beköpi.
Én tudtam, hogy nincs választása. És nem a vádak miatt.
Valaki megfenyegette. Ez Héctornak is hihető volt.
De Marco.
Hogy találta meg Gloryt, hogy adta át az idézést?
- Elköltözött, nevet változtatott... - A fiam nem komplett idióta.
A rabosítási fotója alapján végignézte az összes eszkortoldalt.
Beletelt egy-két napba, de megtalálta.
Kinyomtatta az új honlapját, behozta, Héctor azonosította.
Mikor volt a kézbesítés?
A fiam intézte az egészet.
Ja, a maga felügyeletével.
Mennyi idő telt el a kézbesítés és a megölése között?
Úgy egy hét.
Nem az ügyfelem ölte meg, Sly, hanem maguk.
Maga és a fia az idézés kézbesítésével. De Marco nem engedhette tanúskodni.
Nem vagyok hülye. Az idézést lepecsételve iktatták.
Igen, de Glory így is meghalt egy hétre rá.
A fia nem tudja, mit jelent a pecsét, vagy rájött, hogy darázsfészekbe nyúlt.
- Nem tudja, miről beszél. - Pontosan tudom, és maga is.
Azt hitte, nem veszik észre Kendall kamuidézését?
Félt, hogy De Marco figyeli a bíróságot, és azt hitte,
megúszhatják az idézéshamisítást, hogy ő ne tudjon róla.
Maguk ketten kezdettől csak kontárkodnak az ügyben.
Tudja, mit, Haller?
Baszódjon meg! Ennyi a hozzáfűznivalóm.
És elfelejtheti Moyát.
Nem mehet be hozzá.
Üljön vissza! Még nem végeztem.
Ha most kisétál, esküszöm, hogy a kamara darabokra tépi a mini mását.
És talán a maga büntetését is megtoldják egy kicsit.
Ehhez mit szól?
Még pár évig párizsis kenyér ebédre mindennap pontban 10:30-kor?
Hű, maga tényleg seggfej!
Igen, seggfej vagyok.
Főleg ha az ártatlan ügyfelemet gyilkossággal vádolják.
Sly, tudja, hogy a fia nem alkalmas erre.
Segítség nélkül nem.
Legyen esze!
Végzett?
Igen.
Ne engem!
Őt vigye!
Jöjjön!
Kinyitni!
Sok sikert!
Erre már nem lesz szükség.
Ne aggódjon, Mr. Haller!
Mint látja, vannak kiváltságaim.
Biztonságban van.
Köszönöm.
Fél éve lassú és fájdalmas halált szántam magának.
Magának és Glory Daysnek.
Ezt most azért mondom el,
mert csak egy idióta hinné, hogy nem volt indítékom.
De nem én tettem.
Különben rég eltűntek volna nyom nélkül.
Szóval akkor nem maga hagyta az ágyamban a csörgőkígyót?
Sosem volt az én stílusom, de a sivatag közepén hagytam egy hullát,
nem lehetett tudni, mi mászik rá, nem igaz?
Aztán valaki lefényképezte,
és rám ragadt ez a becenév, amit már sosem mosok le.
Csak hogy tudja,
tavaly csak a munkámat végeztem.
Legjobb tudásom szerint védtem ügyfelemet.
A maga szabályai, a maga törvényei.
Mifelénk a spicli az spicli.
És a spicliknek annyi.
Néha az ügyvédeikkel együtt.
- De most úgy tűnik, hogy segíteni jött. - Szüksége van a segítségemre.
A szobájában talált fegyver nem a magáé, és bizonyítani tudom.
Az a hazug disznó.
Igen, hazudott. De Marco elkapta a nejét dílerkedés miatt.
De úgy döntött, hogy a nő értékesebb, ha szabadlábon marad.
Kihasznál másokat.
Olyanokkal üzletel, akik veszélyes játékot űznek, Mr. Haller.
Érti egyáltalán, mi a tét?
Értem, hogy akik ezt tették önnel,
semmitől sem riadnak vissza, hogy ne lepleződjenek le.
Ezért ölték meg Glory Dayst,
és ezért kell nagyon óvatosnak lennünk, amíg el nem mondunk mindent a bíróságon.
Ha bíróság elé kerülnek,
akkor nehezebb lesz a jelvényük mögé bújniuk.
Elő kell állniuk és felelniük a tetteikért.
Gloria.
Fontos volt magának?
Egy ideig próbáltam segíteni neki, de kudarcot vallottam.
Most az a fontos, hogy van egy ügyfelem előzetesben,
akit a megölésével vádolnak, de nem ő tette.
Nem hagyhatom cserben.
Szóval segítsen! És ígérem, hogy én is segítek.
Rendben?
Héctor!
Tudja, hogy a kérelmek hány százalékából lesz szabadlábra helyezés?
1,8%.
Sylvester ezt nem mondta.
Sylvester már nem ügyvéd. Felfogta?
Ez két dolgot jelent. Bármit mond neki idebent, az nincs védve.
Nincs ügyvédi titoktartás, mert nincs ügyvéd.
És a valódi ügyvédje Sylvester fia,
akinek halvány fingja sincs, hogy mit csinál.
Nélkülem nincs esélye.
Mit akar tőlem?
Csak az igazságot.
A rendőrség hamis jogsit talált Reynaldo Santé néven a bérelt házában.
Azt vallotta, hogy a fegyverrel tették oda,
de ez nem igaz, ugye?
Az enyém volt, de a fegyver nem.
Használta a jogsit korábbi utakon Los Angelesbe?
Igen.
Találkozott Gloryval és Trinával a korábbi Los Angeles-i útjain?
Mielőtt beköpött volna,
Gloria volt a kedvencem.
Oké.
Egyelőre ennyi.
Feltéve, hogy áll az alku.
Áll az alku.
Jól van.
Legyen óvatos!
Tudja, ezek semmitől sem riadnak vissza, hogy ne lepleződjenek le.
Mr. Haller!
Védve vagyok.
Mindenhol vigyáznak rám.
Maga is biztosítsa be magát!
Rendben. Majd jelentkezem.
SZÖVETSÉGI BÖRTÖN VICTORVILLE, LÁTOGATÓ
Mickey Hallert hívta. Hagyjon üzenetet!
Szia, itt Andy!
Ma este nem érek rá.
Legközelebb mindent elmondok.
Oké?
Csak ennyi.
Szia!
Már annyi ilyet olvastam, hogy jojózik a szemem.
Az idézés szót be kéne tiltani. Akárhányszor látom, egyre rosszabb.
- Kell még kávé. - Hozom.
Figyelj, bármilyen brutális ez,
sokkal gázabb lenne, ha nem készítetted volna így elő.
Nagyon hálás vagyok érte.
És baromira átlátható.
Lisa volt a kedvenc Simpsonom.
Az egyik titkos képességem.
Montgomery és Victory.
Talán ezt keressük.
Kettős gyilkosság a Montgomery Avenue-n Lake Balboa közelében.
Két gyanúsított drogdíler bérelte a házat. Melyik nyomozó kapta az ügyet?
Helló, Mr. Bishop!
Az ügyet sosem zárták le, de most az újságban is előjött.
Hű, azannya!
Jól hallottam? Hű, azannya?
Cisco!
Nem léptél le a pincérnővel.
Nekem csak te kellesz.
Valami jó hír?
Megvan, mi köti össze Bishopot De Marcóval.
Te pedig utat találtál a szívemhez.
Csak egy kis apróság Vegasból.
Ugye csak koppintás?
Az, de rajtad kívül senki sem venné észre.
És nem is érdekel.
- Mi van a másik szatyorban? - Van egy táska Izzynek is.
Nem hoz lázba.
Ó, ti kishitűek!
Ismersz engem.
- Kösz! - Mutasd, mit találtál!
Oké.
Szóval...
Hol van most Jorge?
Tessék?
Az unokatesód, akit hatévesen meglátogattál a börtönben.
Ja, ennek örülni fog. Összeszedte magát.
Autószerelő Vernonban. Megnősült, de nincs gyerekük.
Folyton utaznak.
Hívtak, hogy jövőre menjek velük Costa Ricába.
Ez jó, Eddie.
Elnézést a korábbiért, Mr. Haller!
Nem segítene Moyának, ha nem gondolta volna át alaposan.
Lorna, sikerült. Héctor Moya benne van. Csak...
Mindegy, Mickey. Megvan a kapocs Bishop és De Marco között.
Ez komoly?
Halál komoly.
A DEA kettős gyilkosságot vizsgált a Völgyben,
amin Bishop dolgozott tíz éve.
A zsaru kontaktom megerősítette, hogy De Marco volt a kapcsolattartó.
Ez csak azt bizonyítja, hogy van közös múltjuk,
de a jelenben is kéne valami.
Igen, de az már holnapra marad.
Kifújnánk magunkat. Izzy bent éjszakázott.
Nem állhatunk meg, Lorna.
Bishop nem magától követte Gloryt akkor este.
Így vagy úgy, De Marco állt mögötte.
Tudnunk kell, mi történt.
Jó, folytatjuk.
De rendelek egy tonna szusit, és te fizeted.
Kerül, amibe kerül.
Julian szabadsága függ tőle, talán az élete múlhat rajta.
- Mr. Haller? - Ne most.
Hat körül érünk vissza.
- Mr. Haller! - Ne most, Eddie! Mi van?
Mickey?
Mickey, jól vagy?
Mickey?
Mi történt?
Mickey!
Válaszolj!
Eddie?
Eddie!
MICHAEL CONNELLY REGÉNYEI ALAPJÁN
A feliratot fordította: Juhász Ildikó